Adolf Jurášek

Prof. Ing. **Adolf Jurášek**, DrSc.(* 20. december 1931, Poiana Micului, Rumunsko – † 20. júl 1989, Bratislava) bol vysokoškolský profesor na Katedre organickej chémie CHTF SVŠT v Bratislave.

## Životopis
Študoval na gymnáziu v Banskej Bystrici (19491953). Bol uznávaný odborník v oblasti organickej syntézy, heterocyklickej chémie a nových zlúčenín furánu. Autor monografie, množstva vedeckých a odborných prác publikovaných v československých a zahraničných časopisoch. Autor československých patentov a osvedčení.

**Vzdelanie:**
* 19391945 – ľudová škola v Rumunsku
* 19471949 – meštianska škola v Turčianskych Tepliciach
* 19491953 – Gymnázium Andreja Sládkoviča v Banskej Bystrici, ukončené maturitou
* 19531958 – Chemická fakulta na Slovenskej vysokej škole technickej v Bratislave – *Ing.*
* 1964 – obhájenie kandidátskej dizertačnej práce – *CSc.*
* 1967 – obhájenie habilitačnej práce – *Doc.*
* 1984 – obhájenie doktorskej práce – *DrSc.*
* 1988 – menovaný za profesora – *Prof.*

Jazyky – aktívne: anglický, ruský a rumunský; pasívne: nemecký, francúzsky a poľský.

## Činnosť

### ''Vedecko-výskumná''
* heterocyklická chémia, najmä chémia furánu a niektoré dusíkaté heterocykly
* syntéza organických zlúčenín, nové postupy prípravy neznámych typov látok (popísal syntézu vyše 200 nových zlúčenín)
* fyzikálna organická chémia – štúdie o stabilite karbiónov, prenos efektov substituentov, štúdium cykloadičných reakcií a mechanizmu ich priebehu
* stereochémia – objasnenie priestorovej stavby nových organických zlúčenín, napr. trisubstituovaných etylénov, cyklopropánov, cyklobuténov...
* vzťah medzi štruktúrou a reaktivitou ako aj biologických účinkov novosyntetizovaných látok
Rozsiahlu vedeckovýskumnú činnosť profesora Juráška možno zhrnúť nasledovne:

- Syntetizoval nové biologicky vysokoúčinné deriváty 5-nitrofuránu

- Pripravil nové CH-kyseliny 5-nitrofuránového radu

- Syntetizoval nové ketosulfóny 5-nitrofuránového radu, ktoré existujú len v oxoforme ako veľmi silné CH-kyseliny

- Pripravil nové typy etylénov, obsahujúce nitroskupinu na násobnej väzbe

- Syntetizoval nový typ veľmi účinných odpojovačov SH skupín, ktoré umožňujú reguláciu bioenergetických procesov bunky a našiel nový spôsob adície diazometánu na silne polarizované násobné väzby, umožňujúci syntézu nových cyklopropánových derivátov

Referoval na 50 domácich a zahraničných konferenciách – účasť mu bola umožnená len v krajinách východného bloku.

### ''Pedagogická''
* prednášky z organickej chémie a mechanizmov organických reakcií
* dlhoročné školiteľstvo ašpirantov a diplomantov
* fakultné a celoštátne súťaže študentov
* vedenie študentov v ŠVOČ
Počas svojho pedagogického pôsobenia na katedre organickej chémie pôsobil ako asistent, odborný asistent, docent a profesor. Viedol laboratórne cvičenia, semináre a prednášky, základný kurz organickej chémie pre denné štúdium i štúdium popri zamestnaní. Už na začiatku svojej pedagogickej dráhy prejavil starostlivosť o dostatok učebných textov a preložil s kolektívom *Teoretické základy organickej chémie* od T. I. Temnikovej a *Katalýza v organickej chémii* od B. M. Dolgova. So spolupracovníkmi katedry vydal mnohé návody do cvičení z organickej chémie a vysokoškolské učebnice: *Mechanizmy organických reakcií* a *Fyzikálne princípy a mechanizmy organických reakcií*. V týchto učebniciach vedie čitateľa od základných princípov až po tie najzložitejšie, využívajúc najnovšie svetové poznatky a samozrejme aj svoje výsledky z bohatej výskumnej činnosti. Profesor Jurášek bol uznávaný vysokoškolský učiteľ, u ktorého sa vzácne spájala vysoká znalosť chémie s prirodzeným prístupom logického vysvetľovania daných dejov. Úspešne viedol študentov v ŠVOČ, 30 diplomových prác a vychoval piatich kandidátov vied.

## Tvorba
- 130 pôvodných vedeckých prác v renomovaných odborných časopisoch 
- 37 patentov a autorských osvedčení 
- 5 vysokoškolských skrípt 
- preklady vysokoškolských učebníc a odborných textov z ruštiny a rumunčiny

*Monografie:* 
Adolf Jurášek: *Fyzikálne princípy a mechanizmy organických reakcií*, Bratislava: Veda, 1989. – 370 s. ISBN 80-224-0074-2. 
Adolf Jurášek a kol.: *Základy organickej syntézy*, ALFA Bratislava a SNTL Praha, 1975.

*Spoluautor (vypracoval všetky heslá týkajúce sa organickej chémie):* 
Jaroslav Bína (zostavovateľ): *[[Malá encyklopédia chémie]]*, Obzor Bratislava, 1981.

## Literatúra
* Kto bol kto v histórii Banskej Bystrice 12552000
* *Osobnosti Fakulty chemickej a potravinárskej technológie STU v Bratislave*, zväzok 42, SCHK, Bratislava 2016, ISBN 978-80-89597-50-5.

## Externé odkazy
* 

Kategória:Slovenskí chemici
Kategória:Slovenskí pedagógovia
Kategória:Slovenskí autori náučnej literatúry